
Raieloa väljastamine
(Hariduse tänav lõik 4) 

1. Asjaolud ja menetluse käik

24.05.2012.a. esitas Fama Invest OÜ (reg.kood 11135542) Narva Linnavalitsusele avalduse raieloa väljastamiseks, milles palub väljastada raieloa puude raieks Hariduse tänav lõik 4 maaüksustel seoses Fama Invest OÜ poolt Fama kaubanduskeskuse 3. etapi ehitustööde teostamisega.
Narva Linnavolikogu 17.01.2008.a. otsusega nr. 15 on kehtestatud maa-ala hõlmav detailplaneering.

Narva Linnavalitsuse 16.05.2012.a. korraldusega nr. 438-k väljastati Fama Invest OÜ-le ehitusluba parkla ehitamiseks Hariduse tänav lõik 4 maaüksusele.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et juhul kui on vajadus raiuda korraga üle 10 puu suuremal territooriumil (suurem kui 0,5 ha), otsustab raieloa väljastamise linnavalitsus. 

3. Otsus

Väljastada Fama Invest OÜ-le (reg.kood 11135542) raieluba puude raieks Hariduse tänav lõik 4 maaüksusel (katastritunnus 51101:004:0129) vastavalt projektile.
4. Rakendussätted 

4.1. Narva Linnavalitsuse Linnavara- ja Majandusametil teha korraldus teatavaks Fama Invest OÜ-le (reg.kood 11135542).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

